Derek Prince'i Teenistus
Sõda taevas
Osa 2/3
Taevases sfääris on 4 peamist korda: troonid, ülemused,
valitsused ja meelevallad. Vaatame uuesti Ef 6:12, kus alustasime.
Annan teile Prince'i versiooni:
"Meie maadlusmats ei ole ihudega isikute vastu, vaid
valitsuste ja meelevaldade vastu, selle ajastu maailmavalitsejate vastu,
vaimsete kurjusejõudude vastu taevasis paigus."
Pane tähele, et kõige ülemisel kohal on meelevallad ja võimud.
Kui vaatad tagasi Kl kirja, siis näed, et 2 ülemist tasandit ei mässanud.
Vastuhakk algas valitsuste ja meelevaldade tasandilt.
Seega troonide ja ülemuste tasand ei eemaldunud Jumalast,
kuid sellegipoolest on tegemist äärmiselt võimsate vaimsete olenditega,
keda kutsutakse valitsusteks või valitsejateks ja meelevaldadeks.
Seal maadlemegi, kui ikka maadleme. Kes teist maadleb? Te ei pea vastama.
Kuid seda pole võimalik teha ilma ise teadmata, see on kindel.
Tahan vaadata nüüd ühte lugu Taanieli raamatus, mis väga selgelt näitab,
et on olemas vahepealne taevas Jumala taeva ja maa vahel,
mis on hõivatud saatanlike inglite poolt. Taaniel 10.
See on eestpalve õppetund ja see on vägagi aktuaalne tänapäeval.
Tn 10:2 "Neil päevil olin mina, Taaniel, leinanud kolm nädalat."
Miks ta leinas? Oma rahva õnnetu olukorra pärast.
Miks meie sinuga peaksime leinama? Meie rahva õnnetu olukorra pärast.
Ta ütles: "Maiusrooga ma ei söönud ja liha ega veini ei tulnud mu suhu,
ja ma ei võidnud ennast hoopiski mitte,
kuni kolme nädala päevad olid täis saanud."
Seda oleme hakanud "Taanieli paastuks" kutsuma. Sa ei loobu kogu toidust,
kuid hoidud asjadest, mis sulle kõige rohkem meeldivad.
Nagu näiteks, kohv.
Nüüd ma ei jutlusta enam, vaid topin oma nina inimeste asjadesse.
On palju teisi asju. Muuseas, las ma räägin teile.
Kui 1941. a päästetud sain, kui suudate uskuda, et
inimesed nii kaua aega tagasi elasid ja maa peal ringi käisid.
Sain päästetud Briti armees ja olin täiesti mitte-vaimulik.
Ma ei teadnud, et Jumal räägib inimestega, kuid tundsin,
et keegi ütles mulle: "Loobu šokolaadist, loobu šokolaadist."
Mõtlesin, et see on naeruväärne. Pealegi, mulle meeldib šokolaad.
Hiljem vastutasin meie üksuse toiduvarude eest kõrbes ja
minu käes oli ka kontroll šokolaadi üle.
Kuid hiljem, kui abiellusin Ruth'iga, ütles tema mulle:
"Sa oled 'šokohoolik'. Ma pole näinud kedagi niimoodi šokolaadi söömas,
sööd terve suure tahvli korraga." Minust sai šokolaadisõltlane.
Olen vaba nüüd, tänu Jumalale. Kui oleksin Jumala hoiatust kuulanud,
oleks palju kannatusi ära hoidnud.
Imelik asi on see, et viimase 50-60 aasta jooksul
on kristlikust sõnavarast kadunud üks sõna: "enesesalgamine".
Kuni selle ajani, pea kõik inimesed, kristlased või mitte, eeldasid,
et kristlased praktiseerivad enesesalgamist.
Ometigi on see kahe silma vahele jäetud.
Väga vähesed kristlased tänapäeval üldse mõtlevad enesesalgamise peale.
Teate, mis Jeesus ütles: "Kui tahad järgneda mulle.." Mis on esimene samm?
"Kui keegi tahab mulle järgneda, las ta..?" Salgab iseennast.
Nii et Taaniel salgas iseennast.
Taaniel ei söönud midagi meeldivat kolm nädalat.
"Ja esimese kuu kahekümne neljandal päeval olin ma suure jõe,
Hiddekeli kaldal. Ja ma tõstsin oma silmad üles ning vaatasin, ja ennäe,
seal oli mees, linased riided seljas ja niuded vöötatud Uufase kullaga.
Ta ihu oli nagu krüsoliit ja ta pale oli välgutaoline,
ta silmad olid nagu tulelondid,
ta käsivarred ja jalad hiilgasid vase sarnaselt;
ja ta sõnad kõlasid nagu rahvahulga rõkkamine.
Mina, Taaniel, nägin üksi seda nägemust,
aga mehed, kes olid koos minuga, seda nägemust ei näinud;
ometi valdas neid suur hirm ja nad jooksid peitu."
Mäletan, et inimesed, kes mind Issanda juurde juhtisid,
olid sõbrad Smith Wigglesworth'iga. Ma temaga isiklikult ei kohtunud.
Mäletan lugu, kus üks naine tuli tema juurde ja küsis talt:
"Härra Smith, kas te arvate, et nägin inglit, kuna mul oli üks kogemus?"
Smith küsis: "Kas te kartsite?" Naine vastas: "Ei."
Smith vastas, et siis ei olnud see ingel,
sest iga kord, kui keegi Piiblis inglit nägi, valdas neid hirm.
Nii et Taaniel oli hirmul.
"Ma jäin üksi. Ja kui ma nägin seda suurt nägemust,
siis ei olnud mul enam rammu, mu näo- jume muutus kaameks ja jäin jõuetuks.
Ja ma kuulsin tema sõnade kõla; ja kui ma tema sõnade kõla kuulsin,
langesin ma sügavas tardumuses silmili maha, nägu vastu maad."
Enam madalamale minna ei saa.
Kui hakkan kuskil jutlustama, nagu näiteks ka siin,
siis pingutan kõvasti, et võtta aega ja olla näoli põrandal.
Kui oled näoli põrandal, siis madalamale enam vajuda ei saa,
sealt saab minna ainult ülespoole.
Kui ma seda ei tee, siis kardan, et tagajärjed on näha.
Tn 10:10 "Ja vaata, üks käsi puudutas mind ja
raputas mind tõusma põlvili ja käpukile.
Ja ta (see külaline taevast) ütles mulle: "Taaniel, armas mees.."
Miks ta armas oli? Võin öelda, miks ta minumeelest oli, sest
ta hoolis piisavalt oma rahvast, et palvetas ja paastus nende pärast.
"Pane tähele sõnu, mis ma sulle räägin, ja seisa seal, kus sa seisid,
sest mind on nüüd läkitatud sinu juurde!"
Ma ei lõpetanud juttu paastumise kohta.
Üle-eelmisel aastal rääkisin Bill Bright'iga enne
"Intercessors for America" ("Ameerika eestpalvetajad") konverentsi,
kes on tutvustanud paastumise teemat paljudele inimestele.
Ja lihtsalt huvi pärast, arvutasin kokku, kui palju olen paastunud
oma kristliku elu jooksul. Ja sain teada, et see oli üle 8 aasta.
Kuid mitte järjest. Ma ei pea tundigi sellest raisatud ajaks.
Ma ei oleks täna siin, kus olen, kui ma poleks paastunud.
Jeesus ütles oma jüngritele: "Siis kui te paastute..",
mitte "Kui te paastute..". Ta pani selle täpselt samale pulgale,
kui annetamise või palvetamise. Kolm asja:
siis kui palvetad, kui annetad, kui paastud. Tema on meie eeskuju.
Ta ei teeninud kordagi, enne kui oli veetnud 40 päeva paastudes.
Lk 4 ütleb, et kui Ta ristiti, siis läks ta kõrbesse, täis Püha Vaimu.
Pärast paastumist 40 päeva, ütleb, et ta tuli välja Püha Vaimu väes.
see on teine küsimus.
Tn 10:12 "Ta ütles: 'Ära karda, Taaniel, sest esimesest päevast peale,
kui sa andsid oma südame, et mõista ja olla alandlik oma Jumala ees.."
Et mida teha? Mis on alandlikkuse vastand? - Uhkus.
Teeme kas ühte või teist. Kumb see saab olema?
Uhkus on hävitav. Alandlikkus viib edule.
"..olla alandlik oma Jumala ees, võeti su sõnu kuulda;
ja ma olen tulnud su sõnade pärast!"
Taaniel oli 21 päeva paastunud, kuid esimesel päeval, kui ta alustas,
saadeti ingel vastusega. Miks tal läks kokku 21 päeva lõpule jõudmiseks?
Siin ütleb, miks.
"Pärsia kuningriigi kaitseingel pani mulle vastu kakskümmend üks päeva."
See ei ole kindlasti inimene. See on saatanlik valitseja taevastes.
Tal oli konkreetne ülesanne, ta vastutas Pärsia eest.
Las ma räägin teile midagi väga põnevat, mis minuga juhtus.
Mind kutsuti rääkima tuhandele Iraani kristlasele Hollandis -
nad on kõik Iraani pagulased. Nemad räägivad,
et Iraan on vaimse ärkamise äärel.
Lihtsalt räägin teile, loodan, et see ei paista uhkustamisena.
Meie esindaja Hollandis üritas neis minu suhtes huvi äratada -
see on muidugi vabatahtlik.
Kuid see Pärsia mees ei olnud sugugi huvitatud,
kuni näitasime talle raamatut "Kujundades ajalugu palve ja paastuga".
Ta ütles: "Kas tema kirjutas selle raamatu? Me tahame teda!"
On vähemalt 4 maad, kelle ajalugu on see raamat drastiliselt muutnud:
Venemaa, Tšehhoslovakkia, Pärsia ja veel üks maa..
Tahan teile öelda, et kui tahad näha oma maad muutumas,
siis ei juhtu see ilma palve ja paastumiseta.
Kirjutasin selle raamatu üle 20 a tagasi.
Mina olen ameeriklane oma valiku tõttu, emigreerusin siia, kogemata.
Paljud ei emigreeru juhuslikult, kuid minuga juhtus nii.
Saabusin piiripunkti Kanadast oma taani naise ja väikse aafrika tütrega.
Nad küsisid, miks te tulete. Vastasin, et külla - mul oli kutse pastorilt.
Nad küsisid, kui pikk teie külastus on. Ütlesin, et u 6 kuud.
Nad ütlesid, et see on liiga pikk aeg külastuseks.
Olen õppinud, et ametnikega ei tasu vaielda.
Ütlesin, et võib-olla nad saavad meid aidata. Seda on raske uskuda,
kuid nad ütlesid, et tuleksime maale Minneapolise kaudu
ja nemad korraldavad meie emigreerumise.
Olen arvatavasti ainus inimene, kes on emigreerunud USA-sse juhuslikult.
Tänan Jumalat selle maa eest,
Ameerika kristlased on olnud äärmiselt head mu vastu.
Mul on võlg, usun, et selle raamatu kirjutamisega sain selle võla tasuda.
See näitab Ameerika ajaloost, milline unikaalne koht oli palvel ja paastul
selle maa sünni ja alguse juures.
See näitab ka teiste näidete varal mu isiklikest kogumustest Lähis-Idas
ja mujal, kus ajalugu on kujundatud palve ja paastu läbi.
Kui tahad näha USAd tagasi Jumala poole pöördumas, siis ma ei usu,
et see juhtub enne, kui inimesed tõeliselt palvetavad ja paastuvad.
Pead küsima endalt, kui palju tähendab mulle mu rahva käekäik.
Olen sügavalt tänulik Ameerika rahvale.
Nad on mind võõrustanud, mu vastu võtnud, mind toetanud.
Teen kõik, mida suudan, et tagasi maksta seda võlga. Kuid tean,
et parim, mis teha saan, on rääkida neile tõtt palve ja paastumise kohta.
Palveränduritest esiisad olid brittide mõistes allaandjad -
nad lihtsalt purjetasid läände ja kadusid nii Inglismaa ajaloost.
Kui siia jõudsin, kutsuti mind rääkima Plymouth'sse esiisadest,
ma ei teadnud neist mitte midagi, pidin välja uurima.
Usulise tagakiusu pärast Inglismaal, olid nad põgenenud Hollandisse,
ja nad võtsid kogu rahva kokku -mehed, naised, lapsed Leydenis, Hollandis
ja kuulutasid välja palve- ja paastupäeva Esra 8:21 põhjal:
"..et me alandaksime iseendid Jumala ees ja paluksime temalt õiget teed."
Siis nad alustasid oma teekonda, peatusid Plymouth'is ja
sõitsid sealt edasi New England'isse.
Mõnes mõttes võib öelda, et see osa rahvast sündis palvest ja paastust
ja selle aluseks oli Piibel.
Arvan, et on väga rumal ära pöörduda Piiblist inimlike filosoofide poole.
Olin ise filosoof, mul ei ole mingit austust inimliku filosoofia vastu,
see on ajaraiskamine.
Ma ei ütle seda sellepärast, et selles ebaõnnestusin, olin vägagi edukas.
Raske uskuda, aga kirjutasin väitekirja Kings Collage Cambridge'le
pealkirjaga "Platoni definitsiooni meetodi evolutsioon". Uskumatu, eks?
Mind valiti selleks, seega ei räägi sellepärast, et ma edukas polnud -
just olin edukas, kuid kui kohtusin Issandaga, muutus see kõik mõttetuks.
Tagasi Tn 10:13 juurde:
"Pärsia kuningriigi kaitseingel pani mulle vastu kakskümmend üks päeva."
See on päris suur konflikt. 3 nädalat vaimset lahingut taevastes.
Jumala ingel tuli Jumala juurest Taanieli palve vastusega ja
Saatana ingel taevaalustes paikades - keskmises taevas, seisis vastu.
Ära alahinda Saatana väge. Siis ütleb siin:
"Vaata, Miikael, üks peainglitest, tuli mulle appi ja ma jäin sinna,
Pärsia kuningate kaitseingli juurde." Kui loed Tn 12:1:
"Ja sel ajal tõuseb Miikael, see suur vürst,
kes seisab su rahva laste eest." Kes on su rahva lapsed (ing - pojad),
kui see on suunatud Taanielile? Öelge mulle. Kes on su rahva pojad?
Juudid, just nii. See ei ole populaarne sõna, kuid siin ta on.
Juudid - nemad on Taanieli rahva pojad.
Kus tahes näed Piiblis Taanieli, siis tead, et juudid on ajaloo keskmes,
kuna tema astub välja rahva eest, keda Jumal on teda juhtima pannud.
Edasi: "Ma jäin sinna, Pärsia kuningate kaitseingli juurde."
(ing - "Mind jäeti üksi Pärsia kuningatega")
Üks ingel ei suutnud läbi murda, oli vaja kahte - see ingel ja Miikael.
"Tulin sulle õpetama seda, mis rahvale juhtub viimseil päevil,
sest on veelgi üks nägemus neiks päeviks." Ja kui ta minuga nõnda rääkis,
lõin ma oma silmad maha ja vaikisin. Ja vaata,
nagu oleks üks inimkäsi puudutanud mu huuli; ja avasin suu ja rääkisin
ning ütlesin sellele, kes seisis mu kohal:
"Mu isand, nägemus on täitnud mind hirmuga ja mul ei ole enam jõudu.
Ja kuidas võikski mu isanda sulane rääkida isandaga?
Sest mul ei ole ikka veel jõudu ja mu hing on üha kinni."
Tal oli väga võimas vaimne kogemus.
Ja kõik vaimsed kogemused ei ole nauditavad.
Kui tahad ainult naudingut, jääd paljust muust ilma.
"Siis puudutas see inimesesarnane mind jälle ja turgutas mind. Ta ütles:
"Ära karda, armas mees.." Mulle meeldib see.
See on sõnum taevast Taanielile. "Rahu olgu sulle! Ole julge! Ole julge!"
Ja kui ta minuga rääkis, tundsin ma ennast tugevana ja ütlesin:
"Rääkigu mu isand, sest sa oled mind turgutanud!" Ja tema ütles:
"Kas sa tead, mispärast ma su juurde olen tulnud?
Aga nüüd ma lähen tagasi, võitlema Pärsia kaitseingliga."
Lahing ei olnud veel läbi. Ta oli läbi murdnud,
kuid tagasiteel pidi ta tegelema selle saatanliku ingli, Pärsia vürstiga.
"Ja kui ma temaga valmis saan, vaata, siis tuleb Kreeka kaitseingel."
Kreeka vürst ei ole inimene, vaid saatanlik ingel.
Leiame 2 maad, Pärsia ja Kreeka, mõlemi üle oli pandud saatanlik ingel,
et ellu viia Saatane plaane nende jaoks.
Miks olid need nii Jumalale kui Saatanale nii tähtsad.
Kuna Iisraeli saatus otsustati seal.
Edasi: "Ometi tahan ma sulle teada anda, mis on kirjutatud tõeraamatusse!
Ei ole ühtegi, kes aitaks mind nende vastu,
kui ainult teie kaitseingel Miikael." Ta räägib juudiga -
Miikael, teie vürst.
Siin on väga selge kirjeldus konfliktist inglite vahel -
Jumala ja Saatana inglite vahel, mitte maa peal, vaid keskmises taevas.
Näete, kui reaalne see on.
Tn 11:1 "Ja ma seisin meedlase Daarjavese esimesel aastal
temale toeks ning kaitseks." Daarjaves oli valitseja,
kelle Jumal Iisraeli õnnistamiseks üles tõstis.
Näete, kuidas Iisrael on selles kõiges kesksel kohal.
Näeme, et Daarjavese mõju tõttu Iisraelile, toetasid teda Jumala inglid.
See hõlmab endas täiesti teistsugust asjade käiku, kui oleme harjunud.
Taaniel pani selle kõik käima, väga tähtis on seda meeles pidada.
Taaniel algatas selle. See ei alanud taevas, see sai alguse maa peal.
Taaniel hakkas palvetama ja paastuma, see pani taeva liikuma.
Jumal saatis ingli vastusega, kuid
teda takistati keskmises taevas saatanliku ingli, Pärsia vürsti poolt.
Ja sellest läbi murdmiseks läks inglil ja lisaks Miikaelil 21 päeva.
Kui räägime maadlemisest, siis ei ole see lihtne mäng. See on tõsine asi.
Kui saan midagi teile kaasa anda, siis tahaksin, et mõistate,
peame tegema palju rohkem, kui enamik meist teeb,
et murda Saatana vägi selle maa üle.
Kui tal on võimalus hävitada USA, siis ta ka teeb seda.
Pean ütlema, loodan, et ütlen seda lahkusega,
et suur osa Ameerika kristlastest ei mõista reaalsust.
Nad mängivad oma väikseid religioosseid mänge,
veetes kirikus mõnusalt aega, olles täiesti teadmatuses, et
vaimses sfääris on käimas surmav lahing,
ja et kogudusel maa peal on selles eluliselt tähtis roll täita.
"Meie maadlusmats ei ole ihudega isikute vastu, vaid
valitsuste ja meelevaldade, praeguse pimeduse maailmavalitsejate vastu."
Kallid õed ja vennad, see ei ole väike ülesanne, see ei ole midagi,
mida õpetad lastele pühapäevakoolis. See nõuab täielikku pühendumist.
See nõuab silmitsi seismist vaimse olukorra reaalsusega.
See tähendab tegeleda isekusega, enesekesksusega, eneseimetlusega,
neist täielikult loobudes. Need asjad on liiga tähtsad,
et mu väikesed isiklikud huvid takistaksid seda, mida Jumal tahab teha.
Lähme tagasi Ef 6. Loodan, et mul on õnnestunud teile näidata,
et taevases sfääris on üks tõeline lahing toimumas, ja meil on selles osa.
See ei saavuta edu, kui meie ei tee oma osa. Kas mõistate seda?
Öelge jah või ei. Loodan väga, et olete.
Sest kui te ei mõista, siis olen oma aega raisanud.
Las ma mainin teile, mida üks teine jutlustaja mulle rääkis.
Kui loete kirja efeslastele, siis kõik väited selle on mitmuses.
Seal ei ole mitte ühtegi individuaalset väidet,
seal on kõik "teile", mitmuses: "teile", kogudus, "teile", usklikud.
Kogu see stsenaarium ei jäta ruumi üksikule hundile,
sel ei ole mingit osa selles. See on Jumala rahva ühine ettevõtmine,
või vastasel juhul see ei toimi.
Ef 6:13 "Seepärast võtke kätte kõik Jumala sõjavarustus,
et te suudaksite vastu panna kurjal päeval ja jääda püsima,
kui te olete kõik teinud."
Pauluse näide on võetud Rooma leegionäri sõjavarustusest,
mida kutsuti tema täisrelvastuseks, täisvarustuseks.
Ja ta annab meile vaimuliku tähenduse..
Kui vaid oskaksin nina nii nuusata, et see lindistusele ei jääks.
Ef 6:13 "Seetõttu.." Olete kindlasti kuulnud kuulsat Prince'i ütlust -
kui leiad Piiblist sõna "seetõttu", siis pead välja uurima,
"mistõttu" see seal on.
Salm 13 on seal salmi 12 tõttu.
Kuna oleme seotud selle elu-surma- lahinguga saatanlike vägedega taevastes,
võtke kätte kogu Jumala sõjavarustus.
Rõhutan seda, et see on ülitähtis kõigile teile,
kes olete seotud vaimse sõjapidamisega. Ära mine lahingusse ilma selleta.
Paulus nimetab 6 relvastuse osa. Esimesed 5 on kõik enesekaitserelvad.
Vaatame need kiiresti läbi ja tahan, et kontrolliksite,
kui palju teil neist olemas on.
Ef 6:14 "Seiske nüüd ja teie niuded olgu vöötatud tõega."
Esimene osa varustusest on vöö. Peate mõistma, et neil päevil
kandsid nii mehed kui naised pikki rüüsid, mis ulatusid allapoole põlvi.
Võid leida fraasi, mida ka Piiblis päris tihti kasutatakse:
"Vööta oma niuded." Kuna selleks, et teha midagi aktiivsemat,
pidid kõigepealt tõstma oma pika rüü üles üle põlvede,
et saaksid vabalt jalgu liigutada.
Seega pandi vöö vööle, tõmmati oma pika rüü alumine äär üles ja
kinnitati see vöö vahele. Pärast seda olid valmis tegutsema.
Enne ei saanud sa võidelda, su pikk rüü oleks sind takistanud.
"Seiske nüüd ja teie niuded olgu vöötatud tõega." See on väga tähtis.
Arvan, et see tähendab olla halastamatult aus iseenda ja teiste vastu.
Pastor rääkis mu esimesest naisest, Lydiast. Tema oli inimene,
kes rääkis asjadest nii, nagu need olid. Keegi küsis meilt,
kuidas me lastel läheb. Ta küsis: "Kas sa tõesti tahad teada?
Eks istu maha ja ma räägin sulle." Ja ta võttis ükshaaval ette kõik 8 last
ja rääkis neile täpselt. Teisisõnu, ta võttis sõnu tõsiselt.
Ta ei teinud tühje sõnu. Ta ei kasutanud religioosseid klišeesid.
Need on suureks takistuseks, kui tahad olla pühendunud kristlane.
Sa ei saa end peita religioosse kõne taha. Pead olema siiras.
Tõlge: Riina Karik